**Heti üzenet 2018 október 22**

**Jn 16:7-11 „Pedig én az igazságot mondom: jobb nektek, hogy elmegyek, mert ha nem mennék el, nem jönne el hozzátok a Segítő. Ha viszont elmegyek, elküldöm őt hozzátok.**

**Amikor eljön, megmutatja az embereknek, hogy tévednek a bűnnel, az Isten jóságával és az ítélettel kapcsolatban.**

**Tévednek a bűnnel kapcsolatban, mert nem hisznek bennem;**

**Tévednek az Isten jóságával kapcsolatban, mert én az Atyához megyek, és többé nem láttok engem;**

**És tévednek az ítélettel kapcsolatban, mert ennek a világnak a fejedelme el van ítélve.”**

/Egyszerű fordítás/

Jézus szavai aktuálisak ma is, vagy még inkább!

Hiszem – az idők végén, vagy inkább a korszak végén vagyunk. Az Isten Szelleme kitöltetett az apostolokra, a jeruzsálemi hívőkre pünkösdkor/Apostolok cselekedetei 2. fejezet 1-4. az ötvenedik napon, ami a törvényadás és az első zsenge aratásának ünnepe is volt. Amikor beteljesedett Jeremiás próféciája: **Zsid 10:16 „Ilyen Szövetséget fogok velük kötni azok után a napok után — mondja az Úr — törvényeimet a szívükbe vésem, és beírom az értelmükbe.” Jer 31:33; Zsid 8:10. /**Egyszerű fordítás/

Azután az Asusa utcában újra látványosan kitöltetett a múlt század elején. A „késői eső” kezdetén.

Jézus kijelentette mi az igazi bűn: „**nem hisznek bennem**”. Ma még a vallásos emberek többsége sem hisz bibliai értelemben a Názáreti Jézus Krisztusban. Azaz nem engedelmeskedik Istennek, Isten beszédének: **Mt 17:5 Amíg Péter beszélt, hirtelen egy fényes felhő takarta be őket. A felhőből egy hang hallatszott: „Ez az én szeretett Fiam, akiben gyönyörködöm. Hallgassatok rá!”/**Egyszerű fordítás/

A mai „keresztény” felekezetek többségében, tagjaik körében és a „kultúrkeresztény” államokban, Európában általában ez a jellemző:

**ApCsel 28:27” Mert kemény lett ennek a népnek a szíve, nehezen hallanak a fülükkel, és becsukták a szemüket. Azért történt így, hogy ne lássanak szemükkel, ne halljanak fülükkel, ne értsenek szívükkel, és így ne forduljanak hozzám, hogy meggyógyítsam őket.” Ézs 6:9-10**/Egyszerű fordítás/

Isten jósága Jézus Krisztus áldozatában, az Atyához való menetelében és ennek következményeként a Szent Szellem kitöltetésében teljesedett be. Mindez egy csodálatos szeretet, egy csodálatos terv beteljesüléseként!

Ehhez kapcsolódik az ítélet, mert Isten Szelleme által megérthetjük, hogy a Krisztus áldozatának beteljesülése és a Szent Szellem kitöltetése a Sátánon való ítélet beteljesülését is jelenti. „**Lk 10:19 Figyeljetek rám! Hatalmat adtam nektek, hogy kígyókon és skorpiókon tapossatok. Hatalmatok van az ellenség minden ereje fölött. Semmi nem árthat nektek.” /**Egyszerű fordítás**/.**  – Akkor**,** amikor Jézus azt mondta a kereszten: „**Elvégeztetett”/** HUNKAR**:Jn 19:30 Mikor azért elvette Jézus az ecetet, monda: Elvégeztetett! És lehajtván fejét, kibocsátá lelkét./**

Föl tudjuk ezt fogni egyáltalán?

Azért imádkozom, hogy megértsük, mekkora csoda történt velünk és milyen hatalom részesei lehetünk hit által! Azért imádkozom, hogy tudjunk élni az ÚR JÉZUS által ránk ruházott hatalommal! Ámen!

Katona Csaba

Pásztó, 2018. 10. 18.